ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রীয় মন্ত্রিসভা এনএইচএআই-কে পরিকাঠামো বিনিয়োগ অছি গঠন এবং জাতীয় সড়ক প্রকল্পে বিনিয়োগে অধিকার দিল
নয়াদিল্লি, ১১ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা সড়ক পরিবহন এবং জাতীয় মন্ত্রকের প্রস্তাবে অনুমোদন দিল যার ফলে ভারতের জাতীয় সড়ক কর্তৃপক্ষ এনএইচএআই-কে পরিকাঠামো বিনিয়োগ অছি গঠনে অধিকার দেওয়া হল। সেবি-র নীতি নির্দেশিকা মেনেই এটি গঠিত হবে। এরফলে এনএইচএআই সম্পূর্ণ হওয়া জাতীয় সড়ক যেখানে অন্তত এক বছর মাশুল গৃহিত হয়েছে, তার আর্থিক দায়দায়িত্ব পাবে। নির্দিষ্ট সড়কগুলিতে টোল বসাবার অধিকার থাকবে এনএইচএআই-এর হাতে।
এই প্রস্তাবের ফলে ভারতের সড়ক বাজারে মূলধনের যোগান বাড়বে, কারণ লগ্নিকারীরা নির্মাণের ঝুঁকি নিতে চাননা। তাঁরা এমন সম্পত্তিতেই বিনিয়োগ করতে আগ্রহী, যা তাঁদের দীর্ঘমেয়াদে সুফল দেবে। খুচরো গৃহ সঞ্চয় এবং মিউচুয়াল ফান্ড পিএসআরডিএ প্রভৃতি বিশেষ প্রতিষ্ঠানগুলি পরিকাঠামোয় লগ্নি করবে ইনভিটের মাধ্যমে।
একটি অর্থনীতির জীবনরেখা রাস্তা এবং সড়ক। দূর দূরান্তের এলাকা সংযুক্ত হয় এর দ্বারা। এক জায়গা থেকে সহজেই অন্য জায়গায় পরিবহণ করা যায়। ব্যবসা-বাণিজ্যের পাশাপাশি, এক একটি অঞ্চলের সার্বিক অর্থনীতির উন্নয়ন ঘটে।
২০১৭ অক্টোবর ভারত সরকার ভারতমালা পরিযোজনা শুরু করেছিল। লক্ষ্য ছিল ৫ লক্ষ ৩৫ হাজার কোটি টাকা লগ্নি করে ২৪ হাজার ৮০০ কিলোমিটার রাস্তার উন্নয়ন।
ভারতমালার মতো এত বিশাল আকারের কর্মসূচির জন্য প্রতিটি প্রকল্প নির্দিষ্ট সময়ের মধ্যে সম্পন্ন করতে এনএইচএআই-এর প্রয়োজন যথেষ্ঠ অর্থের। সেইজন্য কার্যকর উপায় খুঁজতে এই প্রস্তাব করা হয়।
এনএইএআই-এর তহবিলের পরিমাণ সীমিত হওয়ায় এই নতুন অভিনব অর্থ বিনিয়োগের ব্যবস্হা জরুরি। ২০১৮-১৯এর বাজেট বক্তৃতায় তদানিন্তন অর্থমন্ত্রী এই প্রস্তাব রেখেছিলেন।
অভিজ্ঞতার ওপর ভিত্তি করে এনএইচএআই সক্রিয়ভাবে এই পরিকাঠামো বিনিয়োগ অছি তৈরি করতে স্বচেষ্ট। মূলধনী বাজারের মাধ্যমে অতিরিক্ত বিনিয়োগ টানার জন্য।
১৮৮২র ইন্ডিয়ান ট্রাস্ট অ্যাক্টের অধীনে এই ট্রাস্টটি গঠিত হবে। সেবির ২০১৪র বিধি নির্দেশিকা মাফিক।
SSS/AP/NS
(Visitor Counter : 79
প্রতিরক্ষামন্ত্রক
ভারত-নেপাল যৌথ সামরিক মহড়া ‘সূর্য কিরণ-১৪’
নয়াদিল্লি, ২৯ নভেম্বর, ২০১৯
নেপালের রুপেনদেহী জেলার সালিঝাড়িতে ৩ থেকে ১৬ই ডিসেম্বর যৌথ সামরিক মহড়া ‘সূর্য কিরণ-১৪’ অনুষ্ঠিত হবে। ভারতীয় এবং নেপালি সেনাবাহিনীর ৩০০ জন করে সৈনিক এই মহড়ায় অংশগ্রহণ করবেন। তাঁরা সন্ত্রাসবাদ এবং দুর্যোগ মোকাবিলায় প্রাপ্ত অভিজ্ঞতা নিজেদের মধ্যে ভাগ করে নেবেন। প্রতি বছর ভারত ও নেপালে পর্যায়ক্রমে এই মহড়ার আয়োজন করা হয়। এর অন্যতম উদ্দেশ্য হল, দুই সেনাবাহিনীর যৌথ প্রশিক্ষণের ব্যবস্থা করা যার মাধ্যমে পার্বত্য এবং বনাঞ্চলে সন্ত্রাসবাদ মোকাবিলা সহ দুর্যোগপূর্ণ পরিস্থিতিতে বিভিন্ন মানবিক উদ্যোগে যথাযথভাবে অংশ নেওয়া যায়।
উভয় দেশের সামরিক সহযোগিতা সহ দ্বিপাক্ষিক সম্পর্কের উন্নয়নে এই মহড়া সহায়ক হবে।
CG/CB/DM
(Visitor Counter : 62
অর্থমন্ত্রক
আয়কর দপ্তরের ই-ফাইলিং পোর্টাল - আপডেট
নয়াদিল্লি, ৮ সেপ্টেম্বর, ২০২১
আয়কর দপ্তরের  ই-ফাইলিং পোর্টাল গত ৭ জুন শুরু হয়। শুরুর সময় থেকেই করদাতা ও কর পেশাদাররা এই পোর্টালে ত্রুটি ও সমস্যার কথা জানিয়ে এসেছেন। বিষয়টি নিয়ে অর্থ মন্ত্রক নিয়মিতভাবে সমস্যা সমাধানে নজর রেখেছে। এজন্য পোর্টালটির পরিষেবা পরিচালন সংস্থা ইনফোসিস লিমিটেডের সঙ্গে বেশ কয়েক দফায় মন্ত্রকের কথাও হয়েছে।
পোর্টালে বিভিন্ন কারিগরি সমস্যা দ্রুততার সঙ্গে সমাধানের চেষ্টা করা হচ্ছে। এই প্রেক্ষিতে দপ্তরের পোর্টালটিতে বিভিন্ন ফর্ম দাখিল সংক্রান্ত পরিসংখ্যানে লক্ষ্যণীয় অগ্রগতি দেখা যাচ্ছে। পরিসংখ্যান অনুযায়ী, গত ৭ তারিখ পর্যন্ত ৮ কোটি ৮৩ লক্ষের বেশি করদাতা পোর্টালে লগ-ইন করেছেন। এমনকি, চলতি সেপ্টেম্বর মাসে দৈনিক গড়ে ১৫ লক্ষ ৫৫ হাজারের বেশি করদাতা পোর্টালে লগ-ইন করেছেন। পোর্টালে আয়কর রিটার্ন দাখিলের সংখ্যা সেপ্টেম্বরে দৈনিক ভিত্তিতে বেড়ে ৩ লক্ষ ২০ হাজার হয়েছে এবং ২০২১-২২ মূল্যায়ন বর্ষে আয়কর রিটার্ন দাখিলের সংখ্যা দাঁড়িয়েছে ১ কোটি ১৯ লক্ষ। এর মধ্যে ৭৬ লক্ষ ২০ হাজারের বেশি করদাতা রিটার্ন দাখিলের ক্ষেত্রে পোর্টালের অনলাইন সুবিধা গ্রহণ করেছেন।
উল্লেখ করা যেতে পারে, ৯৪ লক্ষ ৮৮ হাজারের বেশি আয়কর রিটার্ন দাখিল ইতিমধ্যেই বৈদ্যুতিন উপায়ে যাচাই করা হয়েছে। বেঙ্গালুরুর সেন্ট্রালাইজড প্রোসেসিং সেন্টার জমা পড়া রিটার্নগুলি যাচাই করে দেখেছে এবং ৭ লক্ষ ৭ হাজার রিটার্ন ইতিমধ্যেই প্রোসেস করা হয়েছে।
করদাতারা নতুন পোর্টালের মাধ্যমে দপ্তরের পক্ষ থেকে জারি করা ৮ লক্ষ ৭৪ হাজারের বেশি নোটিশ দেখতে পারবেন। এই নোটিশের মধ্যে ২ লক্ষ ৩১ হাজারের বেশি ক্ষেত্রে করদাতারা জবাব দাখিল করেছেন। চলতি সেপ্টেম্বর মাসে দৈনিক ভিত্তিতে গড়ে ৮,২৮৫টি করে নোটিশ ই-প্রসিডিং হয়েছে এবং গড়ে ৫,৮৮৯ জন করদাতা নোটিশের প্রেক্ষিতে জবাব দাখিল করেছেন।
দপ্তরের পোর্টালটিতে ১০ লক্ষ ৬০ হাজারের বেশি সংবিধিবদ্ধ ফর্ম জমা হয়েছে। এর মধ্যে ৭ লক্ষ ৮৬ হাজার টিডিএস স্টেটমেন্ট; ট্রাস্ট / ইনস্টিটিউশনের নাম নথিভুক্তির জন্য ১০ লক্ষ ৩ হাজারের বেশি ১০এ ফর্ম; বকেয়া বেতনের জন্য ৮৭ হাজার ১০ই ফর্ম সহ আপিল সংক্রান্ত ১০ হাজারের বেশি ৩৫ নং ফর্ম জমা পড়েছে।
এছাড়াও, ৬৬ লক্ষ ৪৪ হাজার করদাতার আধার-প্যান সংযুক্তিকরণ হয়েছে এবং ১৪ লক্ষ ৫৯ হাজারের বেশি ই-প্যান জারি করা হয়েছে। চলতি সেপ্টেম্বর থেকে দৈনিক ভিত্তিতে ৫০ হাজারের বেশি করদাতা এই দুটি পরিষেবার সুবিধা নিয়েছেন।
দপ্তরের পক্ষ থেকে পুনরায় জানানো হয়েছে যে, পোর্টাল পরিচালনা পরিষেবা সংস্থা ইনফোসিস-এর সঙ্গে নিরন্তর যোগাযোগ রাখা হচ্ছে, যাতে করদাতাদের আরও ভালো ও গুণগত পরিষেবা দেওয়া যায়।
CG/BD/DM/
(Visitor Counter : 143
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কে সর্বশেষ পরিস্থিতি
নয়াদিল্লী, ১২ জুন, ২০২১
কেন্দ্রীয় সরকারের দেশ ব্যাপি টিকাকরণ অভিযানের অঙ্গ হিসেবে রাজ্য ও কেন্দ্রশাসিত অঞ্চলগুলিতে বিনামূল্য কোভিড টিকা সরবরাহ করে চলেছে । এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। কোভিড মোকাবিলায় অন্যতম গুরুত্বপূর্ণ স্তম্ভ হল টিকাকরণ।
উদার মূল্য নিয়ন্ত্রণ নীতি এবং কোভিড-১৯ টিকাকরণের তৃতীয় পর্যায়ের কৌশলে গতি আনতে পয়লা মে থেকে ১৮ বছরের ঊর্ধ্বে টিকাকরণ পর্ব শুরু হয়েছে। টিকাকরণ পর্যায়ে ভারত সরকারের টিকা সংগ্রহে সেন্ট্রাল ড্রাগস ল্যাবরেটরি ছাড়পত্র দিয়ে থাকে। সরকারের সংগৃহিত টিকার এই ডোজ রাজ্য ও কেন্দ্রশাসিত অঞ্চলগুলিকে সম্পূর্ণ বিনামূল্যে সরবরাহ করা হয়। ভারত সরকার এখনও পর্যন্ত বিনামূল্যে এবং উৎপাদক সংস্থাগুলি থেকে সরাসরি ক্রয় সহ রাজ্য ও কেন্দ্রশাসিত অঞ্চলগুলিকে ২৫ কোটি ৮৭ লক্ষ ৪১ হাজার ৮১০টি টিকার ডোজ সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী অপচয় সহ মোট ২৪ কোটি ৭৬ লক্ষ ৯৮ হাজার ৮৮৫টি টিকার ডোজ ব্যবহার করা হয়েছে। এখনও পর্যন্ত রাজ্য ও কেন্দ্রশাসিত অঞ্চলগুলির কাছে ১ কোটি ১২ লক্ষ ৪১ হাজার ১৮৭টি টিকার ডোজ মজুত রয়েছে। আগামী তিন দিনে রাজ্য ও কেন্দ্রশাসিত অঞ্চলগুলিকে আরও ১০ লক্ষ ৮১ হাজার ৩০০টি টিকার ডোজ সরবরাহ করা হবে।
CG/SS /NS
(Visitor Counter : 119
মানবসম্পদবিকাশমন্ত্রক
আইআইটি খড়গপুরের প্রাক্তনী তার ২০০তম মার্কিন পেটেন্টটি পেয়ে স্থান করে নিলেন বিশ্ব তালিকায়
কলকাতা, ৩০ ডিসেম্বর, ২০২১
আইআইটি খড়গপুরের প্রাক্তনী কম্পিউটার সায়েন্স অ্যান্ড ইঞ্জিনিয়ারিং বিভাগের ছাত্র ২০২১এর নভেম্বরে তাঁর ২০০-তম মার্কিন পেটেন্টটি পেয়ে গেলেন। অনিল আগিওয়াল স্থান করে নিলেন গ্লোবাল লিস্ট অফ প্রলিফিক ইনভেন্টর্স-এ। মার্কিন দেশে ২০০ বা তার বেশি পেটেন্ট পেয়েছেন এমন ব্যক্তিদের নিয়েই এই তালিকা তৈরি হয়। শ্রী আগিওয়াল অতএব চলে এলেন সর্বকালীন ৩১৬ জন আবিষ্কারকের তালিকায়। তাঁর পেটেন্টখগুলির মধ্যে রয়েছে সেলুলার যোগাযোগের জন্য ফোর-জি, ফাইভ-জি, উন্নত ফাইভ-জির মতো রেডিও অ্যাকসেস প্রযুক্তি সংক্রান্ত উদ্ভাবন।
এটি উল্লেখ করা যেতে পারে যে, শ্রী আগিওয়াল ২০০১ সালে কম্পিউটার সায়েন্স অ্যান্ড টেকনোলজিতে এম টেক করেন। ২০০২ সালে খড়গপুর আইআইটি-তে ক্যাম্পাস প্লেসমেন্ট-এর সুযোগ কাজে লাগিয়ে তিনি ব্যাঙ্গালোরের স্যামসাং আর অ্যান্ড ডি ইন্সটিটিউটে। তিনি কেবল গবেষক-ই নন, তিনি ওয়্যারলেস কমিউনিকেশন সংক্রান্ত প্রযুক্তি ক্ষেত্রে একজন নামী স্ট্যান্ডর্ডাইজেশন এক্সপার্ট-ও।
বর্তমানে শ্রী আগিওয়াল সিওল-এ স্যামসাং রিসার্চে স্যামসাং রিসার্চ সেন্টারের অধিকর্তা হিসেবে কাজ করছেন। তাঁর বর্তমান কাজকর্মের মধ্যে রয়েছে লোয়ার এবং হায়ার ফ্রিকোয়েন্সি ব্র্যান্ডের জন্য  ৫-জি এবং ৫-জি অ্যাডভান্স রেডিও কমিউনিকেশন টেকনোলজি নিয়ে গবেষণা চালিয়ে যাওয়া এবং স্ট্যান্ডার্ডাইজেশন তৈরি করা। এর সাহায্যেই সম্ভব হয় মোবাইল ব্রডব্যান্ড, আল্ট্রা রিলায়েবল অ্যান্ড লো লেটেন্সি কমিউনিকেশন এবং ইন্ডাস্ট্রিয়াল ইন্টারনেট- এর মতো অত্যাধুনিক তথ্য প্রযুক্তি-ভিত্তিক ব্যবস্থা গড়ে তোলা।
(SS/AP/NS
অসামরিকবিমানপরিবহণমন্ত্রক
দেশজুড়ে এপর্যন্ত ২১টি গ্রীণফিল্ড বিমান বন্দর গড়ে তোলার প্রস্তাবে অসামরিক বিমান চলাচল মন্ত্রকের ‘নীতিগত’ অনুমোদন
নতুন দিল্লি, ১৩ই ডিসেম্বর, ২০২১
অসামরিক বিমান চলাচল ক্ষেত্রের পরিকাঠামোর মানোন্নয়ন ও আধুনিকীকরণ একটি চলমান প্রক্রিয়া। সংশ্লিষ্ট বিমান বন্দর কর্তৃপক্ষের বিভিন্ন সময়ে নানা চাহিদা অনুযায়ী আধুনিকীকরণ বা মানোন্নয়নের কাজটি করা হয়। এর জন্য যে বিষয়গুলি বিবেচনা করা হয় সেগুলি হলঃ- জমির সহজলভ্যতা, বাণিজ্যিক দিক থেকে কতটা লাভজনক, আর্থ-সামাজিক পরিস্থিতি, সংশ্লিষ্ট অঞ্চলের মানুষের চাহিদা এবং ঐ বিমান বন্দরগুলি দিয়ে বিমান সংস্থাগুলি উড়ান পরিবহণে কতটা আগ্রহী। ভারতীয় বিমান বন্দর কর্তৃপক্ষ বর্তমান বিমান বন্দরগুলির সম্প্রসারণ এবং আধুনিকীকরণ, নতুন টার্মিনাল তৈরি, রানওয়েগুলির সম্প্রসারণ, বিমান বন্দরে দিক নির্দেশনা ব্যবস্থাপনা সহ নানা ক্ষেত্রের মানোন্নয়নের জন্য আগামী ৪ – ৫ বছরে ২৫ হাজার কোটি টাকা ব্যয় করবার পরিকল্পনা করেছে। এছাড়াও দিল্লি, হায়দ্রাবাদ ও বেঙ্গালুরুতে যে তিনটি সরকারী, বেসরকারী অংশীদারিত্বের বিমান বন্দর রয়েছে, সেগুলির সম্প্রসারণের কাজ ২০২৫ সালের মধ্যে শেষ করা হবে। এর জন্য ব্যয় হবে মোট ৩০ হাজার কোটি টাকা। এই প্রকল্পগুলি রূপায়নের বিভিন্ন স্তরে রয়েছে।
কেন্দ্র ২০০৮ সালে গ্রীণফিল্ড বিমান বন্দর নীতি তৈরি করে। এই নীতি অনুযায়ী দেশজুড়ে যে সব নতুন গ্রীণফিল্ড বিমান বন্দর তৈরি করা হবে, সেখানে যে সংস্থা বিমান বন্দর তৈরি করবে এবং সংশ্লিষ্ট রাজ্য সরকার অসামরিক বিমান চলাচল মন্ত্রককে প্রস্তাব পাঠাবে। এই প্রস্তাব অনুমোদনের দুটি ধাপ রয়েছে। প্রথম ধাপে জমির সহজলভ্যতা সম্পর্কে নিশ্চিত করা হবে। আর দ্বিতীয় ধাপে নীতিগতভাবে বিমান বন্দর তৈরির অনুমতি দেওয়া হবে। দেশজুড়ে নতুন নতুন বিমান বন্দর তৈরি করার জন্য রাজ্য সরকার অথবা বিভিন্ন সংস্থা মন্ত্রকের কাছে প্রস্তাব পাঠিয়েছে। এপর্যন্ত দেশজুড়ে ২১টি গ্রীণফিল্ড বিমান বন্দর তৈরির নীতিগত অনুমোদন দেওয়া হয়েছে। এই ২১টি বিমান বন্দর হল – গোয়ার মোপিন, মহারাষ্ট্রের নভি মুম্বাই, শিরডি এবং সিন্ধুদুর্গ, কর্ণাটকের কালবুর্গি, বিজাপুর, হাসান ও সিমোগা, মধ্যপ্রদেশের গোয়ালিওরের দাতিয়া, উত্তরপ্রদেশের কুশিনগর ও নয়ডার জেওয়ার, গুজরাটের হীরাসর ও ঢোলেরা, পুডুচেরীর করাইকল, অন্ধ্রপ্রদেশের দাগাদারথি, ভোগাপুরম ও ওরাভাকাল, পশ্চিমবঙ্গের দুর্গাপুর, সিকিমের ট্যাকিওং, কেরালার কান্নুর এবং অরুণাচলপ্রদেশের ইটানগরের হলঙ্গি। এর মধ্যে দুর্গাপুর, সিরডি, সিন্ধুদুর্গ, ট্যাকিওং, কান্নুর, কালবুর্গি, ওরাভাকল এবং কুশিনগর বিমান বন্দর তৈরি হয়ে গেছে এবং সেখানে বিমান যাত্রী পরিবহণ করছে।
উড়ান প্রকল্পে এপর্যন্ত ১৪টি ওয়াটার অ্যারোড্রাম ও ৩৬টি হেলিপ্যাড সহ ১৫৪টি আরসিএস বিমানবন্দরকে মানোন্নয়নের জন্য চিহ্নিত করা হয়েছে।
রাজ্যসভায় আজ এক প্রশ্নের লিখিত জবাবে এ তথ্য জানিয়েছেন অসামরিক বিমান চলাচল মন্ত্রকের প্রতিমন্ত্রী অবসরপ্রাপ্ত জেনারেল ড. ভি কে সিং।
CG/CB/SFS
(Visitor Counter : 112
স্বরাষ্ট্র মন্ত্রক
কোভিড – ১৯ এর মোকাবিলায় দেশজুড়ে লকডাউনের মধ্যে নিত্যপ্রয়োজনীয় পণ্যের সরবরাহ স্বাভাবিক রাখতে রাজ্যগুলির প্রতি স্বরাষ্ট্র মন্ত্রকের স্পষ্টিকরণ
নতুনদিল্লি, ৩ এপ্রিল, ২০২০
দেশজুড়ে কোভিড–১৯ মোকাবিলায় যে লকডাউন অর্থাৎ প্রতিরোধমূলক নিয়ন্ত্রণমূলক ব্যবস্থা জারি করা হয়েছে, সেই প্রেক্ষিতে কেন্দ্রীয় স্বরাষ্ট্র মন্ত্রক ২৪ মার্চ একটি নির্দেশিকা জারী করে। সেই নির্দেশিকাটিকে ২৫ মার্চ, ২৬ মার্চ এবং ২ এপ্রিল পরিমার্জন করা হয়েছে।
নিত্যাপ্রয়োজনীয় সামগ্রীর সরবরাহ যেন বাধাহীনভাবে হয়, সেই লক্ষ্যে ফিল্ড পর্যায়ে বিভিন্ন রকমের ব্যাখ্যা করা হচ্ছিল। এর পরিপ্রেক্ষিতে কেন্দ্রীয়স্বরাষ্ট্র সচিব শ্রী অজয় কুমার ভাল্লা, সমস্ত রাজ্যের মুখ্যসচিবদের একটি চিঠি পাঠিয়েছেন।
এই চিঠিতে বলা হয়েছে, সমস্ত পরীক্ষাগারগুলিতে এই লকডাউনের আওতার বাইরে রাখা হবে। বেসরকারী পরীক্ষাগারগুলিতে এই ছাড় দেওয়া হবে। এর ফলে অস্থায়ী নমুনা সংগ্রহ কেন্দ্র থেকে ল্যাব টেকনিশিয়নরা সহজেই সেগুলি সংগ্রহ করে বিনা বাধায় নিয়ে যেতে পারবেন।
দৈনন্দিন নিত্যপ্রয়োজনীয় সামগ্রী ౼ যেমন খাবার, মুদিখানার জিনিস, ফল ও শাক-সব্জি, দুধ এবং দুগ্ধজাত সামগ্রী, মাছ, মাংস, পশুখাদ্য, বীজ, সার, কীটনাশক দ্রব্য, কৃষিপণ্য, ঔষুধপত্র, চিকিত্সা সামগ্রীকে ই-কমার্সের মাধ্যমে অথবা দোকান থেকে বিক্রি করা যাবে। ২৯ মার্চের এক বিজ্ঞপ্তিতে আরো স্পষ্ট করে জানানো হয়েছে, হাত ধোয়ার সাবান, শ্যাম্পু, ডিটারজেন্ট, টিস্যু পেপার, টুথপেষ্ট, স্যানিট্যারি প্যাড, ডায়পার, ব্যাটারির চার্জার এবং সেলকেও এই ছাড়ের আওতায় আনা হয়েছে।
দেশজুড়ে প্রতিরোধমূলক নিয়ন্ত্রণ ব্যবস্থার মধ্যে নিত্যপ্রয়োজনীয় সামগ্রীর সরবরাহ বাধাহীনভাবে করার জন্য রাজ্য এবং কেন্দ্র শাসিত অঞ্চলগুলিতে পরামর্শ দেওয়া হয়েছে, তারা যেন প্রয়োজন অনুসারে সংশ্লিষ্ট ব্যক্তিদের যাওয়া-আসার অনুমতি সম্বলিত পাস দিয়ে থাকেন।
রেল, বিমানবন্দর এবং সমুদ্র বন্দরের মাল ওঠা-নামার কাজে যে সমস্ত কর্মী এবং ঠিকাশ্রমিক নিযুক্ত, তাদেরকেও যেন এই পাস দেওয়া হয়।
আন্তঃরাজ্য এবং বিভিন্ন রাজ্যের মধ্যে পণ্য সামগ্রী নিয়ে যে সমস্ত ট্রাক যাওয়া – আসা করবে, সেই সমস্ত ট্রাকের একজন ড্রাইভার এবং আরো একজনকে এই পাস দেওয়া হবে। এই ট্রাক ড্রাইভারের বৈধ ড্রাইভিং লাইসেন্স থাকা বাধ্যতামূলক। মাল খালাস করে ফেরার সময় ড্রাইভারের সঙ্গে বৈধ চালান থাকতে হবে।
যাদেরকে পাস দেওয়া হবে, তাঁদেরকে সামাজিক ব্যবধান এবং স্বাস্থ্যবিধি কঠোরভাবে মেনে চলতে হবে।
যে কোনো জটিলতা এবং অস্পষ্টতা এড়াতে জেলা কর্তৃপক্ষ এবং স্থানীয় প্রশাসনকে এই নির্দেশিকা পাঠাতে বলা হয়েছে।
(CG/CB/SFS
স্বাস্থ্যওপরিবারকল্যাণমন্ত্রক
প্রধানমন্ত্রী গরীব কল্যাণ প্যাকেজঃ কোভিড-১৯ এর বিরুদ্ধে কর্মরত স্বাস্থ্যকর্মীদের জন্য বীমা প্রকল্প
নতুনদিল্লি, ২৯ মার্চ, ২০২০
প্রধানমন্ত্রী গরীব কল্যাণ প্যাকেজের আওতায়, ‘কোভিড-১৯ এর বিরুদ্ধে কর্মরত স্বাস্থ্যকর্মীদের জন্য বীমা প্রকল্প’টি অনুমোদিত হয়েছে।
এর ফলে ২২লক্ষ ১২হাজার স্বাস্থ্যকর্মী যারা কোভিড-১৯ আক্রান্ত রোগীদের প্রত্যক্ষ সংস্পর্শে আসবেন তাঁদের জীবনহানী সহ স্বাস্থ্যজনিত সমস্যা দেখা দিলে, তাঁরা ৯০ দিনের জন্য ৫০ লক্ষ টাকার বীমার আওতায় অন্তর্ভুক্ত হবেন । স্বাস্থ্য ও পরিবার কল্যাণ মন্ত্রক সিদ্ধান্ত নিয়েছে কোভিড-১৯ এ সংক্রমিতদের চিকিৎসা হচ্ছে এরকম যে কোন হাসপাতালে অভূতপূর্ব এই পরিস্থিতিতে কর্মরত বেসরকারি হাসপাতালের কর্মী, অবসরপ্রাপ্ত কর্মী, স্বেচ্ছাসেবক, চুক্তিভিত্তিক,অস্থায়ী, আউটসোর্স কর্মী ౼ সকলেই এর আওতায় আসবেন।
CG/CB
(Visitor Counter : 175
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী স্মার্ট ইন্ডিয়া হ্যাকাথন- ২০১৯ এর ৫ দিনের গ্রান্ড ফাইনালের উদ্বোধন করেছেন
নয়াদিল্লি, ০৯ জুলাই, ২০১৯
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক নতুন দিল্লীতে গতকাল স্মার্ট ইন্ডিয়া হ্যাকাথন- ২০১৯ এর উদ্বোধন করেছেন। স্মার্ট ইন্ডিয়া হ্যাকাথন- ২০১৯এর দ্বিতীয় পর্বে গ্রান্ড ফাইনাল হার্ডওয়্যার এডিশন সারা দেশজুড়ে চলবে আগামী ১২ই জুলাই পর্যন্ত।
উদ্বোধনী অনুষ্ঠানে কেন্দ্রীয় মানবসম্পদ উন্নয়ন মন্ত্রী স্মার্ট ইন্ডিয়া হ্যাকাথন- ২০১৯এর অংশগ্রহণকারী ছাত্রছাত্রীদের সঙ্গে ভিডিও কনফারেন্সের মাধ্যমে কথা বলেন। কেন্দ্রীয় মন্ত্রী বলেন, এই স্মার্ট ইন্ডিয়া হ্যাকাথন- ২০১৯ হল এমন একটি জায়গা যেখানে ছাত্রছাত্রীরা নিত্যদিনের সমস্যা সমাধানে এগিয়ে আসতে পারে। তিনি বলেন, গবেষণা এবং প্রযুক্তির সঠিক প্রয়োগে নতুন উদ্ভবনের মাধ্যমে দেশকে আরও উন্নত ও এগিয়ে নিয়ে যেতে পারে ছাত্রছাত্রীরা। এবারে স্মার্ট ইন্ডিয়া হ্যাকাথন তৃতীয় বর্ষে পদার্পন করেছে। বিশ্বে এটি বৃহত্তম মুক্ত প্রতিযোগিতা। মন্ত্রী জানান, স্মার্ট ইন্ডিয়া হ্যাকাথন ২০১৭ সালে ৫০ হাজার ছাত্রছাত্রী অংশ নিয়েছিল। ২০১৮ সালে অংশগ্রহণকারী ছাত্রছাত্রীর সংখ্যা লাখে পৌঁছায়। এবছর এই অনুষ্ঠানে দু-লক্ষের বেশি প্রতিযোগী অংশ নিয়েছে। স্মার্ট ইন্ডিয়া হ্যাকাথন-২০১৯ এ এবার আইআইটি এবং এনআইটি সহ ১৭৮টি কলেজের ২ হাজর জন প্রতিযোগী আড়াইশোটি দলে ভাগ হয়ে অংশ নিয়েছে। কেন্দ্রীয় মন্ত্রী আরও বলেন, এবারের স্মার্ট ইন্ডিয়া হ্যাকাথন মহিলা প্রতিযোগীদের বিশেষ উৎসাহ দেওয়া হচ্ছে।
অনুষ্ঠানে উপস্হিত কেন্দ্রীয় মানবসম্পদ উন্নয়ন প্রতিমন্ত্রী শ্রী সঞ্জয় ধোতরি বলেন, প্রধানমন্ত্রী নরেন্দ্র মোদীর নতুন ভারত গঠনের স্বপ্নের প্রকল্প হল স্মার্ট ইন্ডিয়া হ্যাকাথন। তিনি বলেন, এই হ্যাকাথনের মাধ্যমে ছাত্রছাত্রীদের নির্দিষ্ট চিন্তা-সীমার বাইরে বেরিয়ে প্রযুক্তি নির্ভর, সহজ, কর্মোপযোগীভাবে ভাবনা-চিন্তার সুযোগ তৈরি হয়েছে এবং স্টার্ট আপের মাধ্যমে বাণিজ্যিকভাবে তা পণ্য উৎপাদনে সাহায্য করেছে।
স্মার্ট ইন্ডিয়া হ্যাকাথন- ২০১৯ এ এবার কৃষি ও গ্রামীণ এলাকার উন্নয়ন, খাদ্য প্রক্রিয়াকরণ, পরিশ্রুত পানীয় জল, পুনর্নীবকরণ শক্তি, স্বাস্হ্য, বায়োমেডিক্যাল ডিভাইস, প্রতিরক্ষা, পর্যবেক্ষণ, যোগাযোগ-এর মতো বিষয়গুলির ওপর সমস্যা সমাধানের ওপর বিশেষ জোর দেওয়া হয়েছে। সমস্যার ধরণ এবং তার সমাধানে করতে পারলে প্রতিযোগিতায় অংশগ্রহণকারী দলকে পুরস্কৃত করা হবে। সহজ সমস্যা সমাধানে ৫০ হাজার টাকা, জটিল সমস্যা সমাধানে ৭৫ হাজার, দুরূহ সমস্যা সমাধানে ১ লক্ষ টাকা পর্যন্ত পুরস্কৃত করা হবে।
CG/SS/NS
(Visitor Counter : 92
প্রধানমন্ত্রীরদপ্তর
এই বিল লিঙ্গ ন্যায়-বিচারের জয় এবং সমাজে লিঙ্গ সমতা আরও বাড়াতে সাহায্য করবে : তিন তালাক বিল পাশ হওয়ার পর বললেন প্রধানমন্ত্রী
নয়াদিল্লি, ৩০ জুলাই, ২০১৯
সংসদের দুই কক্ষেই মুসলিম মহিলা  বিল, ২০১৯ পাশ হওয়ায় প্রধানমন্ত্রী শ্রী নরেন্দ্র মোদী সমস্ত রাজনৈতিক দল এবং বিল সমর্থনকারী সাংসদদের ধন্যবাদ জানিয়েছেন। শ্রী মোদী বলেছেন, বিলটি পাশ হওয়ার ক্ষেত্রে সাংসদদের সমর্থন ভারতের ইতিহাসে চিরস্মরণীয় হয়ে থাকবে।
একাধিক ট্যুইটে প্রধানমন্ত্রী বলেছেন, “এক পুরাতন ও মধ্যযুগীয় পরম্পরা শেষ পর্যন্ত ইতিহাসের আস্তাকুড়ে চাপা পড়ল। সংসদ তিন তালাক চিরতরে রদ করল এবং মুসলিম মহিলাদের প্রতি ঐতিহাসিক অন্যায়ের ক্ষেত্রে সুবিচার করা হল। এই বিল লিঙ্গ ন্যায়-বিচারের জয় এবং সমাজে লিঙ্গ সমতা আরও বাড়াতে সাহায্য করবে। ভারত আজ অত্যন্ত আনন্দিত।”
ট্যুইটে প্রধানমন্ত্রী আরও বলেছেন, “তিন তালাক পরম্পরার জন্য বিভিন্ন সমস্যার সম্মুখীন হওয়া সত্ত্বেও মুসলিম মহিলাদের অবিস্মরণীয় সাহসিকতাকে অভিনন্দন জানানোর মুহূর্ত আজ। তিন তালাক প্রথা রদ হওয়ার ফলে মহিলাদের ক্ষমতায়ন ঘটবে এবং এই বিল সমাজে তাঁদের প্রাপ্য মর্যাদা সুনিশ্চিত করবে।”
CG/BD/DM
(Visitor Counter : 180
প্রধানমন্ত্রীরদপ্তর
প্রধানমন্ত্রী এ মাসের ২৭ তারিখ উত্তরপ্রদেশ থেকে পিএম স্বনিধি কর্মসূচির সুফলভোগীদের সঙ্গে মতবিনিময় করবেন
নয়াদিল্লি, ২৫ অক্টোবর, ২০২০
প্রধানমন্ত্রী শ্রী নরেন্দ্র মোদী আগামী ২৭ তারিখ মঙ্গলবার সকাল ১০-৩০ মিনিটে ভিডিও কনফারেন্সের মাধ্যমে উত্তরপ্রদেশ থেকে পিএম স্বনিধি কর্মসূচির সুফলভোগীদের সঙ্গে মতবিনিময় করবেন। এই উপলক্ষে রাজ্যের মুখ্যমন্ত্রী যোগী আদিত্যনাথও উপস্থিত থাকবেন।
কোভিড-১৯-এর ফলে যে সমস্ত দরিদ্র রাস্তার হকাদের জীবনজীবিকায় প্রভাব পড়েছে, তাঁদের সাহায্য করার জন্য গত ১ জুন পিএম স্ট্রিট ভেন্ডর্স আত্মনির্ভর নিধি  কর্মসূচির সূচনা হয়। এই কর্মসূচির উদ্দেশ্য হল, দরিদ্র রাস্তার হকারদের জীবনজীবিকা পুনরায় শুরু করতে আর্থিক সাহায্য দেওয়া। আজ পর্যন্ত এই কর্মসূচির আওতায় ২৪ লক্ষের বেশি আবেদন পাওয়া গেছে। এর মধ্যে ১২ লক্ষের বেশি আবেদন মঞ্জুর হয়েছে এবং এই খাতে রাস্তার হকারদের প্রায় ৫ লক্ষ ৩৫ হাজার ক্ষেত্রে ঋণ সহায়তা দেওয়া হয়েছে। কেবল উত্তরপ্রদেশ থেকেই ৬ লক্ষের বেশি আবেদন জমা পড়েছে, যার মধ্যে প্রায় ৩ লক্ষ ২৭ হাজার আবেদন মঞ্জুর করা হয়েছে। এমনকি ইতিমধ্যে ১ লক্ষ ৮৭ হাজারটি ক্ষেত্রে ঋণ সহায়তা দেওয়া হয়েছে।
রাস্তার হকারদের সঙ্গে প্রধানমন্ত্রীর এই মতবিনিময় অনুষ্ঠান উত্তরপ্রদেশের পিএম স্বনিধি কর্মসূচির সুফলভোগীরাও প্রত্যক্ষ করতে পারবেন। সমগ্র মতবিনিময় অনুষ্ঠানটি ডিডি নিউজ চ্যানেলে সরাসরি সম্প্রচার করা হবে।
CG/BD/DM
(
PIB Headquarters
কোভিড-১৯ সংক্রান্ত পিআইবি-র সংবাদ
নয়াদিল্লি, ১৮ মে, ২০২১
এই প্রথমবার দেশে দৈনিক সুস্থতার সংখ্যা ৪ লক্ষেরও বেশি
• পরপর দু’দিন দৈনিক-ভিত্তিতে নতুন করে আক্রান্তের সংখ্যা ৩ লক্ষের কম।
• দেশে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১ লক্ষ ৬৩ হাজার ২৩২টি কমেছে।
• ভারতে মোট টিকাকরণ ১৮ কোটি ৪৪ লক্ষ ছাড়িয়েছে।
• এখনও পর্যন্ত ১৮-৪৪ বছর বয়সী ৬৬ লক্ষেরও বেশি সুফলভোগীর টিকাকরণ।
বিস্তারিত বিবরণের জন্য https://pib.gov.in/PressReleasePage.aspx?PRID=1719558 ক্লিক করুন
কোভিড পরিস্থিতি নিয়ে কয়েকটি চিকিৎসক গোষ্ঠীর সঙ্গে প্রধানমন্ত্রীর মতবিনিময়
• কোভিডের দ্বিতীয় ঢেউ-এর ফলে উদ্ভূত অভূতপূর্ব পরিস্থিতির বিরুদ্ধে দৃষ্টান্তমূলক লড়াইয়ের জন্য চিকিৎসক সমাজকে ধন্যবাদ জানিয়েছেন প্রধানমন্ত্রী। প্রধানমন্ত্রী গতকাল কয়েকটি চিকিৎসক গোষ্ঠীর সঙ্গে মতবিনিময় করেন।
• করোনা যোদ্ধাদের নিয়ে শুরু হওয়া টিকাকরণ কর্মসূচির কৌশল দ্বিতীয় ঢেউ-এর সময় অত্যন্ত কার্যকর হয়েছে : প্রধানমন্ত্রী।
• বাড়িতে থেকেই রোগীদের চিকিৎসার ক্ষেত্রে আদর্শ কার্যপরিচালনবিধি অবশ্যই মেনে চলতে হবে : প্রধানমন্ত্রী।
• দেশের সমস্ত পঞ্চায়েত ও জেলায় টেলিমেডিসিন পরিষেবার সম্প্রসারণ জরুরি : প্রধানমন্ত্রী।
• মনস্তাত্বিক পরিষেবার পাশাপাশি শারীরিক পরিচর্যাও গুরুত্বপূর্ণ : প্রধানমন্ত্রী।
বিস্তারিত বিবরণের জন্য https://pib.gov.in/PressReleasePage.aspx?PRID=1719416 ক্লিক করুন
রেলের হাসপাতালগুলিতে আরও ৮৬টি অক্সিজেন প্ল্যান্ট
রেলের হাসপাতালগুলিতে ৪টি অক্সিজেন প্ল্যান্ট চালু রয়েছে। ৫২টি অক্সিজেন প্ল্যান্ট স্থাপনের অনুমতি দেওয়া হয়েছে। আরও ৩০টি এ ধরনের প্ল্যান্ট গড়ে তোলার প্রক্রিয়া বিভিন্ন স্তরে রয়েছে। এছাড়াও, রেলের হাসপাতালগুলিতে কোভিড চিকিৎসার জন্য শয্যা সংখ্যা ২ হাজার ৫৩৯ থেকে বাড়িয়ে ৬ হাজার ৯৭২ করা হয়েছে। একইভাবে, ভেন্টিলেটরের সংখ্যাও লক্ষ্যণীয়ভাবে ৬২ থেকে বাড়িয়ে ২৯৬ করা হয়েছে। রেলের জেনারেল ম্যানেজারদের আর্থিক ক্ষমতা বাড়িয়ে ২ কোটি টাকা পর্যন্ত করা হয়েছে, যাতে দ্রুত অক্সিজেন প্ল্যান্ট স্থাপনের প্রস্তাবে ছাড়পত্র দেওয়া যায়।
বিস্তারিত বিবরণের জন্য https://pib.gov.in/PressReleasePage.aspx?PRID=1719555 ক্লিক করুন
CG/BD/SB
(Visitor Counter : 84
প্রধানমন্ত্রীরদপ্তর
ভারতের সমৃদ্ধ সাঙ্গীতিক ঐতিহ্যের সংরক্ষণ ও উদযাপন প্রচেষ্টাকে সাধুবাদ জানালেন প্রধানমন্ত্রী
নয়াদিল্লি, ১০ ডিসেম্বর, ২০২২
ভারতের সমৃদ্ধ সাংস্কৃতিক ঐতিহ্যের সংরক্ষণ ও উদযাপন প্রচেষ্টার বিশেষ প্রশংসা করেছেন প্রধানমন্ত্রী শ্রী নরেন্দ্র মোদী। তিনি বলেছেন যে এর মধ্য দিয়ে দেশের সংস্কৃতি ও যুব সমাজের মধ্যে এক গভীর বন্ধন গড়ে উঠবে।
কলা রামনাথের এক ট্যুইট বার্তার উত্তরে প্রধানমন্ত্রী বলেছেন :
“এ হল এক ব্যতিক্রমী প্রচেষ্টা। ভারতের সমৃদ্ধ সাঙ্গীতিক ঐতিহ্যের সংরক্ষণ ও উদযাপন প্রচেষ্টার সঙ্গে যে বিশেষ আবেগ জড়িয়ে রয়েছে, এ হল তারই এক নিদর্শন। এই প্রচেষ্টা যে দেশের সংস্কৃতি ও যুব সমাজের মধ্যে এক গভীর বন্ধনের সম্পর্ক গড়ে তুলবে, এ বিষয়ে আমি নিশ্চিত।”
PG/SKD/DM/
(
প্রধানমন্ত্রীরদপ্তর
কাশীতে দেব দীপাবলি উদযাপনের কিছু স্মরণীয় মুহূর্ত দেশবাসীর সামনে তুলে ধরলেন প্রধানমন্ত্রী
নয়াদিল্লি, ০৭ নভেম্বর, ২০২২
“দেব দীপাবলি হল এক বিশেষ উদযাপন। তা আবার কাশীর ক্ষেত্রে আরও স্মরণীয় একটি ঘটনা। কাশীর এই সুপ্রাচীন নগরীতে তোলা কিছু ছবি আপনারা লক্ষ্য করুন।”
এক বার্তায় কাশীতে দেব দীপাবলি উদযাপনের স্মরণীয় মুহূর্তগুলি কিছু কিছু খন্ডচিত্রের মাধ্যমে সকলের সামনে তুলে ধরেছেন প্রধানমন্ত্রী শ্রী নরেন্দ্র মোদী।
PG/SKD/NS
(
দক্ষতাউন্নয়নওশিল্পোদ্যোগমন্ত্রক
মানুষের সাধারণ ও স্বাভাবিক দক্ষতার ব্যবহারিক স্বীকৃতিদানের ওপর জোর দিলেন শ্রী ধর্মেন্দ্র প্রধান
নয়াদিল্লি, ০৭ মে, ২০১৮
দক্ষতা বিকাশ কর্মসূচির আওতায় মানুষের আবহমানকালের সাধারণ ও স্বাভাবিক দক্ষতাকে ব্যবহারিক দিক থেকে স্বীকৃতি দেওয়া প্রয়োজন। দেশ ও দেশবাসীর কল্যাণে তথা অর্থনৈতিক অগ্রগতির লক্ষ্যে এই সমস্ত দক্ষতার যথাযথ বিকাশে প্রশিক্ষণ দেওয়ারও প্রয়োজন রয়েছে।
আজ ‘ওড়িশা দক্ষতা সম্মেলন’-এর উদ্বোধনী পর্বে ভাষণদানকালে এই মন্তব্য করেন কেন্দ্রীয় দক্ষতা বিকাশ ও শিল্পোদ্যোগ তথা পেট্রোলিয়াম ও প্রাকৃতিক গ্যাস বিষয়ক মন্ত্রী শ্রী ধর্মেন্দ্র প্রধান। তিনি বলেন, বৈদেশিক বিনিয়োগের ক্ষেত্রে একটি পছন্দের স্থান হিসাবে নিজেকে তুলে ধরতে পেরেছে এই রাজ্যটি। এখানে রয়েছে এক সুদীর্ঘ উপকূলরেখা এবং অফুরন্ত প্রাকৃতিক সহায়সম্পদ। তাছাড়াও, ওড়িশার রয়েছে এক সমৃদ্ধ ঐতিহ্য ও সংস্কৃতি। হস্তশিল্প, হস্ত চালিত তাঁত এবং মন্দির স্থাপত্যের জন্য খুবই সুপরিচিত এই রাজ্যটি।
শ্রী ধর্মেন্দ্র প্রধান বলেন, দক্ষতা বিকাশের বিষয়টি একটি জাতীয় কর্মসূচি। কিন্তু তা সত্ত্বেও এই কর্মসূচিকে এগিয়ে নিয়ে যাওয়ার ক্ষেত্রে ওড়িশা এ পর্যন্ত স্বতন্ত্রভাবে চেষ্টাও চালিয়ে গেছে। কিন্তু এখন থেকে আমাদের প্রচেষ্টা হবে রাজ্যের এই প্রচেষ্টার সঙ্গে জাতীয় পর্যায়ের উদ্যোগের মেল-বন্ধনকে সম্ভব করে তোলা। কারণ, আমাদের মূল লক্ষ্যই হ’ল দক্ষতার সার্বিক বিকাশ।
প্রসঙ্গত উল্লেখ্য, প্রধানমন্ত্রীর ‘সবকা সাথ, সবকা বিকাশ’ চিন্তাভাবনার সঙ্গে সাযুজ্য রেখে কেন্দ্রীয় শিল্পোদ্যোগ ও দক্ষতা বিকাশ মন্ত্রক ভুবনেশ্বরের অদূরে জাতনি’তে দু’দিনের এই সম্মেলনের আয়োজন করে। ১০০-রও বেশি বিশেষজ্ঞ, শিল্প প্রতিনিধি, শিক্ষাবিদ এবং পেশাদার ব্যক্তিরা যোগ দেন সেখানে।
CG/SKD/SB……
(Visitor Counter : 60